इन्दे जीवन दा रोजगारी पक्ख बड़ा संघर्षपूर्ण रेहा। शुरू-शुरू च टेवे-टीपां बनाने टयूशनां पढ़ाने, प्राइवेट स्कूलें च नौकरी, सम्पादन दे लौह्‌के-मुटटे कम्म, रेडियो स्टेशन जम्मू च सक्रिप्टराइटर बगैरा दी नौकरी करनी पेई ते फ्ही पक्के तौरा पर “परतियै बसाओ” मैह्‌कमें च मुलाजमत मिली। अपनी दयानतदारी ते कर्मठता दे गै फलसरूप ए डिप्टी प्राबिंशियल रिहेबलीटेशन आफिसर दे तौरा पर रटैर होए। रटैर होने परैन्त इन्दा स्वास्थ ढिल्ला जन रौह्‌न लगा। इक-दौ बारी दिलै दा दौरा बी पैआ। ब, 23 मार्च 1992 ई. गी पौने आह्‌ला दिले दा दौरा इ’नेंगी म्हेशा लेई साढ़े शा खंडाई गेआ।